izzako/sundanese-pixelgpt huggingface dataset:
Parlemén Makédonia boga hak pikeun ngadopsi jeung ngarobih konstitusi, nangtukeun pajak jeung biaya-biaya, ngaratifikasi pajanjian internasional jeung ngalaksanakeun hal-hal nu séjén nu geus ditangtukeun Konstitusi
Kakiatan yudisial dipiboga ku institusi paadilan
Institusi paadilan di Makédonia diwangun sacara otonom jeung indepénden
Institusi paadlian gawé dumasar kana aturan dina konstitusi, hukum, jeung aturan internasional nu cocog jeung Konstitusi Makédonia
Ngan aya hji istitusi nu ngatur masalah paadilan di Makédonia
Konstitusi Makédonia melarang ayana Mahkamah Darurat
Hiji jaksa dipilih tampa pawatesan lamun anjeunna ngajabat salaku jaksa jeung teu kénging dipindahkeun iwal sakahayang anjeunna
Dina hal panyabutan jaksa, konstitusi geus nyebutkeun sababaraha institusi nu boga hak sarta alesan-alesan nu cocog
Jaksa-jaksa ogé dibéré kakebalan pikeun nepikeun atanapi nangtukeun pamikiran di Parlemén
Hiji jaksa teu kénging mibanda jabatan boh di kantor publik atawa salaku anggota hiji partéy politik
Aturan nekenkeun yén jaksa teu bisa ngafiliasi dina partéy politik naon baé
Hubungan luar nagri
Makédonia minangka anggota ti Sarikat Bangsa-Bangsa dina kaping 8 April 1993, 18 belas bulan sanggeus merdékana ti Yugoslavia
Di PBB, Makédonia disebut salaku "the former Yugoslav Republic of Macedonia" (FYROM), patali jeung papaséaan jeung protés ti Yunani ngeunaan ngaran Makédonia
Di Yunani, ngaran Makédonia sénsitif pisan sabab wewengkon historis Makédonia ogé ngawengku sababaraha wewengkon di Yunani jeung Bulgaria
Makédonia ogémiboga peran nu gedé dina ngawangun nagara jeung budaya Yunani Kuna
Cenah, sang raja Aléxander Ageung nu kasohor téa asalna ti dieu
Uni Éropa, Kahijian Siaran Éropa, jeung Komite Olimpiade Internasional ogé milu sistem PBB
NATO ogé milu sistem pangaranan ieu, tapi nambihkeun alesan dina pangarananna
Nagara-nagara anggota PBB ngakuan sacara sah Républik Makédonia tapi masih debat ngeunaan ngaran nu digunakeun pikeun nyebut nagara Makédonia
3 anggota permanén Déwan Kaamanan PBB (RRC, Amérika Sarikat, jeung Rusia) ogé leuwih ti 100 nagara anggota PBB leuwih condong maké ngaran Républik Makédonia;, tinimbang maké ngaran "the former Yugoslav Republic of Macedonia"
Angkatan Senjata Makédonia diwangun ti Angkatan Darat jeung Angkatan Udara
Kawijakan patahanan nasional boga tujuan pikeun ngajaga kamerdékaan jeung kakawasaan Makédonia kana lemah jeung angkasa nu aya di wewengkon Makédonia
Tujuan nu séjén nyaéta pikeun nyieun hiji angkatan senjata nu terus mekar jeung ngalindungan kapetingan nasional sarta gawé bareng jeung organisasi internasional, utamana NATO
Menteri Patahanan Makédonia mekarkeun stratégi patahanan jeung néangan kamungkinan ancaman lumangsungna hirup nagara boh ti jeroeun nagri boh ti luar nagri
Anjeunna ogé mibanda tanggung jawab kana sistem patahanan, latihan, kasiapan Angkatan Senjata, pakakasna, sarta ngatur biaya pikeun pamekaran Angkatan Senjata
Makédonia miboga padumuk 2.061.315 jiwa, dumasar kana CIA World Factbook
Ieu mangrupa daptar kota-kota di Makédonia dumasar kana data sénsus taun 1994 (sabab sénsus taun 2002 heunteu ngadata jumlah padumuk dumasar kana kotana): Étnik nu panglobana di Makédonia nyaéta étnik Makédonia
Tabel ieu némbongkeun informasi ngeunaan étnik-étnik nu aya di Makédonia (dumasar kana sénsus 2002): Aya loba basa nu dipaké dina kahirupan sapopoé di Makédonia
Basa-basa éta ngaréfléksikeun idéntitas étnik éta
Basa resmi jeung basa nu mindeng dipaké nyaéta basa Makédonia, nu kaasup dina rumpun basa Slav Kidul
Strukturna, basa Makédonia leuwih mirip ka basa Bulgaria tinimbang basa Slav nu séjén
Basa lian kawas basa Albania, basa Bulgaria, basa Turki, jeung basa Yunani ogé mindeng dipaké dina komunikasi sasami étnik
Di Konstitusi katulis sacara éksplisit yén basa Makédonia mangrupa basa resmi ti Républik Makédonia
Tapi, katulis ogé yén basa nu dipaké ku padumuk saloba 20% bisa disebut salaku basa resmi, jeung basa Albania minuhan sarat ieu
Sababaraha pamaréntah lokal ogé nyieun basa sababaraha étnik salaku basa resmi
Sistem atikan Makédonia diwangun ti: Atikan luhur bisa dipibanda liwat kuliah di sababaraha univérsitas di Makédonia kawas Univérsitas St. Kiril jeung Metodij Skopje, Universitas St. Kliment ti Ohrid Bitola, Univérsitas Nagri Tetovo, jeung Univérsitas Goce Delchev Shtip
Aya ogé sababaraha institusi atikan luhur swasta kawas Univérsitas Éropa, Univérsitas Slavia, Univérsitas Éropa Tenggara, jeung sajabana
USAID geus nyieun hiji program di Makédonia nu ngaranna "Macedonia Connects"
Program ieu lumangsung lancar jeung nyieun Makédonia minangka nagara nu kahiji kalina sadaya aréanya geus kahubung kana internét
Menteri Atikan jeung Élmu Pangaweruh Makédonia ngalaporkeu yén 461 sakola di Makédonia geus kahubung kana WiFi
ISP di Makédonia, On.net, ogé geus nyieun MESH Network pikeun nyadiakeun WiFi di sabelas dayeuh gedé di Makédonia
Makédonia miboga kabeungharan budaya, seni, musik, puisi, jeung arsitéktur
Nagara ieu ogé miboga loba tempat-tempat suci
Féstival musik, film, jeung puisi sok diayakeun saban taun
Gaya musik Makédonia geus kapangaruh ku musik garéja Bizantium
Makédonia ogé mangrupa salah sahiji nagara nu miboga raloba fresko nu masih awet ti jaman Bizantium, ti wanci abad ka-1116 Maséhi
Kabudayaan di Makédonia ngagabungkeun budaya nu heula jeung budaya ayeunna
Biara jeung garéja nu diwangun dina wanci Bizantium keur ngawasa ayeunna ngarendeng jeung wangunan modérn
Makédonia ogé katelah ku koléksi ikon-ikon santona, kalobaannana ti Ohrid, jeung ikon-ikon di Makédonia kaasup nu paling boga ajén jeung mahal di dunya
Dina usum panas sok diayakeun féstival seni di sababaraha dayeuh gedé di Makédonia
Di Ohrid, diayakeun féstival musik klasik jeung drama
Di kota Sturga, ngayakeun panggung soré pambacaan puisi
Bitola sok aya Paméran Poto Internasional upami di ibu kota, Skopje, diayakeun féstival musik Jazz
Kalobaannana rahayat Makédonia (64,7%) ngageman agama Ortodoks dina Garéja Ortodoks Makédonia (nu dina taun 1968 ngadéklarasikeun otonom ti Garéja Ortodoks Sérbia)
Agama Islam minangka agama panglobana kadua nu diageman ku rahayat Makédonia, kalawan perséntase 33%
Umat Kristen nu séjén kawas Katolik jeung Protéstan diageman ku saeutik rahayat Makédonia kalawan perséntase 0,37%
Sésana nyaéta rahayat-rahayat Makédonia nu agamana teu dikanyahoan kalawan perséntase 1,63%
Kalobaannana étnik Turk, Bosnia, jeung Albania ngagem Islam
Aya kira-kira 1200 garéja jeung 400 masigit di Makédonia
Garéja Ortodoks Makédonia miboga hiji kolese husus pikeun para calon pendetana
Salian ti éta, perséntase Islam di Makédonia kaasup nu panglobana di Éropa, sanggeus nagara Turki, Albania, jeung Bosnia jeung Hérzégovina
Manisan nyaéta bungbuahan anu diawetkeun ku gula
Kadar gula anu luhung dina manisan, sajaba pikeun méré rasa amis, ogé pikeun nyingkahan tumuwuhna mikroorganisme (suweng, kapang)
Dina prosés nyieun manisan ogé maké cai uyah jeung cai kapur pikeun mertahankeun tekstur sarta ngaleungitkeun rasa ateul dina bungbuahan
Aya dua rupa olahan manisan, nyaéta manisan baseuh sarta manisan garing
Manisan baseuh nyaéta manisan hasil nuuskeun tina larutan gula, sedengkeun manisan garing nyaéta manisan baseuh anu dipurulukan gula tuluy dipoé nepi ka garing
Bungbuahan anu biasa dipaké pikeun nyieun manisan baseuh nyaéta jenis bungbuahan anu teuas, kawas pala, buah, kadongdong, cangkaléng, jeung réa-réa deui
Sedengkeun bungbuahan]] anu biasa dipaké pikeun nyieun manisan garing nyaéta jenis bungbuahan anu beyé kawas gedang, sirsak, jeung réa-réa deui
Manisan garing leuwih awét batan manisan baseuh, sabab kandungan caina leuwih saeutik tur kandungan gulana leuwih loba
Manisan rasana seger tur bisa nyingkahan haus nalika hawa panas, sarta cocog didahar iraha waé
Bahan dasar manisan nyaéta bungbuahan, bisa buah kadongdong, buah, cereme, sarta gedang
Bisa ogé dijieun sajaba ti bungbuahan nyaéta jahé jeung daun gedang
Manisan mangrupa salah sahiji padika dina ngawetkeun produk bungbuahan anu mimiti kapanggih, ngagunakeun gula, ku cara ngeueum sarta ngagodogkeun bungbuahan dina madu
Kawasan leweung Pulo Nusa Gedé legana kurangleuwih 16 ha nu aya di tengah situ, nyaéta Situ Léngkong Panjalu nu perenahna di Désa/Kacamatan Panjalu Kabupatén Ciamis Situ Panjalu geus ditetepkeun minangka Cagar Alam (Natuurmonument) dumasar kana Surat Kaputusan Gupernur Jéndral Hindia Belanda (Besluit van den Gouvarnuer-Generaal van Nederlandsch Indie) dina ping 21 February 1919 Nomor 6 (Staatsblad No.90)
Sataun ka hareupna, dina ping 16 November 1921 dimedalkeun dina surat kaputusan nu sarua nu ditetepkeun yén Pulo Nusa Gedé (Island), nu saterusna dibéré ngaran “Pulau Kooders” jeung Cagar Alamna “Cagar Alam Kooders”
Situ Léngkong Panjalu mangrupa gabungan antara objék wiasata alam jeung objék wisata budaya
Di tengah situ aya Pulo Larang atawa Nusa Gedé anu di jerona aya makam Hariang Kencana, putra Hariang Borosngora, Raja Panjalu nu nyieun situ Léngkong nalika jadi raja
Pikeun ngahormat ka karuhun Panjalu nepi ka ayeuna sok diayakeun sajenis upacara adat nu disebut nyangku sarta dilaksanakeunna tiap-tiap bulan Mulud ku cara méré sihan benda-benda pusaka nu disimpen di Bumi Alit
Kagiatan wisata di Situ Lékong Panjalu nyaéta bisa ngurilingan pulo naék parahu sarta ieu objék wisata téh kurangleuwih 41 km ti kota Ciamis
Kaayaan Vegetasi di Cagar Alam cukup miboga ragam nu loba, sabagian gedé mangrupa leuweung primer nu masih kajaga conto di antaranya: Kihaji (Dysaxilum), Kondang (Ficus Variegata), Huru (Litséa sp), Kiara (Ficus sp), Kileho (Sauraula sp), Bungur (Lagerstromia sp), sedangkan tumbuhan bawah di antaranya : Rotan (Calamus sp), Tepus (Zingi beracéae) dan Langkap (Arenga sp)
Sato nu liar jeung loba kénéh nyaéta : Kalong (Pteropus Vampyrus), Bayawak (Varanus Salvator) jeung bisa kapanggih ogé sababaraha jenis manuk saperti buek(Otus scops), Heulang (Haliastur Indus), Manuk Hurang (Halcion chlors) jeung Walik (Treron Griccipilla)
Héroin dikenal sabagé putauw lantaran rupana anu bubuk ogé bodas
Sinonim héroin : Morphinan-3,6-alpha-Diol, 7,8-didehydro-4,5-alpha-Epoxy-17-Methyl-, Diacetate (ester); Diacetylmorphine; acetomorphine; diamorphine; 3,6-diacetyl morphine
Pangaruh anu Langsung Karasa
Pupil mata ngaheureutan, kelopak mata turun, réaksina lambat, tunduh nepi ka pingsan
Goréng sangu nyaéta sangu anu disamaraan lada atawa henteu tuluy digoréng
Malah sangkan leuwih pikabitaeun sok ditambahan maké bahan-bahan lianna kayaning sosis, baso, endog, jeung daging
Goréng sangu téh dahareun nu pangdipikarésép di Asia Wétan jeung Asia Tenggara
Istihadhah téh nyaéta getih kotor anu kaluar tina farji awéwé anu lain dina waktuna jeung getih éta ogé kaluar tina urat, lain kaluar tina rongga pianakan (rongga rahim)/bagéan tina pianakan
Tokoh ulama nyarita yén awéwé istihadhah nyaéta maranéhna anu ngaluarkeun getih, tapi getih éta miboga sipat anu béda jeung getih mén atawa nipas
disebutkeun ogé yén getih istihadhah nyaéta getih anu kaluar ngaleuleuwihi wates maksimal mén(15 poé) atawa wates maksimal tina nipas (40poé)
Anapon sipat tina getih istihadhah nya warnana hérang semu kayas sarta ngalisna leuwih téréh dibandingkeun jeung getih mén, sabab getih éta ngalir tina urat atawa pembuluh darah , lain ngalir tina rongga pianakan
Jadi, nalika awéwé ngaluarkeun getih dina poé-poé anu tangtu, jeung warna getihna rada hideung, kuled sarta bauna hanyir, tuluy dina poé nu lian manéhna kaluar getih anu warnana kayas, héncér (henteu kuled) nyaéta siga sipatna getih dina raheut
Jadi bisa dicindekkeun ku urang yén getih nu sipatna kentel sarta bau mah nyaéta getih men, ari getih anu kaluar leuwih héncér sarta sipatna anu leuwih lemes mah kaasup kana getih istihadhah
Tilu Kaayaan Istihadhah
Awéwé geus nyaho kalayan pasti kana lilana mén manéhna nu ngabalukarkeun lamun getih anu kaluar ngaleuwihi wayah ménna anu normal, jadi getih éta mangrupa getih istihadhah
Awéwé anu teu boga kapastian lilana mén manéhna, jeung ogé manéhna teu bisa ngabédakeun antara getih mén jeung getih lain mén
Dina kondisi saperti kieu acuanna nyaéta genep atawa tujuh poé gumantung umumna kabiasaanana awéwé nalika mén
Awéwé anu teu nyaho kabiasaanana tapi mampuh ngabédakeun mana getih mén jeung mana getih istihadhah
Cingcau (Cyclea barbata) atawa Camcauh mangrupa tutuwuhan nu mangrupa areuy anu daunna lamun dirames dibauran cai saeutik engkéna sok ngagibleg saperti ager éncér
Ilaharna sok diolah jadi inuman nyaéta és cingcau, biasana dina waktu buka puasa lantaraan tiis
Camcauh aya anu dahanna paranjang saperti areuy daunna karandel jeung rada rubak
Camcauh téh aya dua rupa nyaéta Camcauh Hideung jeung Camcauh Héjo
Produksi camcauh lolobana di Indonésia persisna di Sumarorong, Sulawesi Barat
Tutuwuhan ieu asalna ti Asia, tuluy sumebar ka India, Birma, Indocina, Philipina, nepi ka Indonésia
Tutuwuhan ieu alusna dipelak di daerah anu miboga kaluhuran taneuhna kira-kira 75 – 2300 m di luhureun permukaan laut
Daérah Sumarorong, Sulawesi Barat mangrupa salah sahiji tempat anu alus pikeun tutuwuhan ieu ku sabab miboga iklim cuaca anu tiis jeung curah hujan anu cukup
Tutuwuhan ieu geus diproduksi jadi cingcau bubuk anu leuwih loba diekspor ka luar negeri
Kecap "cingcau" aslna tina dialék "HokkianSienchau" (Hanzi: 仙草, pinyin: xiancao) anu dipaké di kalangan Tionghoa di Asia Tenggara
Nutrisi anu aya dina 100 g Cingcau nyaéta : Ènérgi 122 kkal Protéin 6 g Lemak 1 g Karbohidrat 26 g Kalsium 100 mg Fosfor 100 mg Zat besi 3.3 mg Vitamin A 10.750 SI Vitamin B1 80 mh Vitamin C 17 mg Serat 6.23 g
Jékét nyaéta baju nu dipaké di luar pikeun nahan angin atawa hawa nu tiis
Sedengkeun nu disebut jékét kulit nyaéta jékét nu dijieunna tina bahan kulit domba, sapi, atawa embé
Sajarah Jékét Kulit
Sajarah jékét raket patalina jeung carita "Flight Bomber Jacket"
"Leather Flight Jacket" mimiti dijieun nalika Perang Dunya 1
Tujuanana nyaéta pikeun ngahaneutan awak pilot saparakanca nalikaasup ka daérah nu hawana kacida tirisna
Nalikaasup Perang Dunya II, mimiti dijieun "Shearling Flight Jacket" nyaéta "Boomber Flight Jacket" nu maké bahan wool di jerona sarta ieu jékét jadi jékét nu panghaneutna di alam harita
Jékét kulit kasohor nalika aya Marlon Brando dina “The Wild One”, James Dean jeung Jack Nicholson dina “Rebel Without Cause", Peter Fonda jeung Dennis Hopper dina “Easy Rider”, Fonzie, béntang pilem jaman ’50-an, sarta Danny Zucco atawa John Travolta dina “Grease”
Rupa-rupa Jékét Kulit
Jékét kulit téh loba macemna di antarana: Jékét Kulit Sukarégang
Di Jawa Barat, puseur jékét kulit aya di daérah Sukarégang, Garut Kota
Di ieu tempat, produksi jékét kulit dipigawé ku "home industry", ti mimiti "penyamakan", ngolah, nepi ka nyieun barang-barang nu asalna tina kulit
Taun 2004 kacatet aya 342 home industry kulit di ieu daérah
Biasana bahan nu sok dijadikeun jékét kulit mah kulit domba nu alus, sedengkeun kulit sapi jeung embé sok dijieun kantong, gagantél konci, dompét, topi, beubeur jeung réa-réa deui
Jékét kulit Garut geus kasohor ka sakuliah dunya
Loba nagara nu sok ngimpor jékét kulit Garut, kayaning Singapura, Brunéi, Koréa, Taiwan, Arab Saudi, Jepang jeung Australia
Bangsing nyaéta waditra tiup anu hampir aya di Unggal daérah di Tatar Sunda
Ieu waditra sajenis jeung suling, dijieun tina awi tamiang anu miboga tujuh liang
Genep liang keur liang sora, sedengkeun hiji liang dipaké pikeun niup
Liang anu jadi sumber sora ieu téh ayana di Deukeut pongpok (tutup
Di CIrebon, Bangsing sok dipaké minangka panglengkep dina gamelan prawa, nya ta dina pintonan Ibing topéng Cirebon, tapi para senimanna nyebut bangsing téh suling
Di daérah séjén, bangsing dipaké minangka panglengkep orkés Malayu nu ahirna sok disebut musik dangdut
Posisi ramo nalika maén bangsing tangtuna baé béda jeung posisi ramo dina maén suling biasa, sabab bangsing mah dimaénkeun sacara horizontal, Ramo-ramo ieu disimpen kalayan susunan: Ramo curuk, jajangkung, jeung jariji ti leungeun kénca nutup tilu liang sora anu pangdeukeutna ti liang tiup
Sedengkeun ramo curuk, jajangkung, jeung jariji ti leungeun katuhu nutup tilu liang sésana
Lengeun henteu disajajarkeun, leungeun katuhu mah nyekelna ti Arah luhur, ari leungeun kénca mah ti handap
Téhnik niup bangsing, dina prinsipna mah teu pati jauh jeung alat musik séjénna nyaéta niupkeun udara ka liang tiup
Nalika niup bangsing, biwir disimpen kira-kira saparapat ti liang tiup katutup ku biwir handap, sedengkeun biwir luhur ngatur udara anu kaluar saluyu jeung pangabutuh lagu
Téhnik tiupan éta di antarana: (1) Tiupan Kendor pikeun ngaluarkeun sora rendah, (2) Tiupan sedeng pikeun ngahasilkeun sora anu sedeng, (3) Tiupan Kenceng, ieu tiupan ngagunakeun tekenan anu kenceng jadi sora anu kaluarna ogé luhur
Téater asal - muasalna hiji tempat atawa panggung pikeun panongton, nyaéta hiji wangunan anu diwangun pikeun jadi tempat lumangsungna hiji kajadian tongtonan
Ciri mandiri seni téater
Hiji kasenian bisa disebut téater di mana mibanda sabaraha ciri ku ayana: Ruparupa téater tradisional
Hususna di tatar Sunda, ampir di unggal wewengkon mibanda seni téater séwang-séwangan, Rupa-rupa téater anu aya di Nusantara nepi ka kiwari : Téater modérn
Aya tilu bentuk téater modérn Indonésia nyaéta téater modérn konvénsional, téater modérn sarta parobahanana, jeung téater modérn kiwari
Téater modérn konvensional nyontoh tina téater Barat dina konsépna, téknik, jeung polana, mung aya penyesuaian sarta ngagunakeun bahasa nasional atawa lokal
Téater modérn sarta parobahanana nyaéta téater anu ngasupkeun unsur-unsur lokal dina pamentasan kusabab para seniman ngarasa yén teater konvensional teu acan mantep
Téater modérn kiwari nyaéta téater anu rek ngarobah téater-téater anu saméméhna dina hal nampilkeun hal-hal nu anyar
Déath note (Jepang: デスノート, "Desunōto", "Catetan maut" dina Inggris) nyaéta judul manga sareng anime Jepang anu ditulis ku Tsugumi Ohba tur digambar ku Takeshi Obata
Déath note nyaritakeun hiji rumaja ngaranna Light Yagami anu boga buku supranatural anu disebut déath note
Saha waé anu geus nyekel déath note bakal bisa ningali "shinigami" (dina basa Indonésia hartina Dewa Kematian)
Saha waé nu ngaranna ditulis dina éta buku bakal paéh
Light Yagami nyaéta rumaja anu kalintang jénius tur miboga ambisi pikeun ngabinasakeun sakabéh bentuk kriminalitas nu aya di Dunya
Manéhna nyaéta anakna inspéktur polisi, Soichiro Yagami
Hiji poé manéhna manggih buku anu ngahaja dilabuhkeun ku "shinigami" (déwa paéh) Ryuk
Pikeun ngalaksanakeun ambisina téa, Light mulai nuliskeun ngaran-ngaran palaku kriminal dina éta buku
Manéhna maké sandiasma KIRA (キラ) pikeun nunjukkeun éksisténsina
Aksi KIRA geus nyieun pro-kontra di Dunya,malah mah geus narik perhatian ICPO jeung hiji detéktip anu ngaranna L. L anu maké sandiasma Ryuzaki ngabantuan polisi Jepang pikeun néwak KIRA
L ngagunakeun taktik anu pinter pikeun néang idéntitas asli KIRA, manéhna bisa nyindekkeun yén KIRA téh aya di Kantou, Jepang, sabab nalika L palsu siaran di TV, harita kénéh paéh alatan serangan jantung
Teu lila, sabada sababaraha invéstigasi, L nyindekkeun yén Light téh KIRA, tapi L can meunang bukti konkrét pikeun ngabuktikeunana
Teu lila muncul KIRA 2 nyaéta Misa Amane, anu ahirna nimbulkeun konflik antara L, Light, jeung Misa
Lantaran kubogoh, Misa Amane ngabantuan Light pikeun maéhan L. Light maké taktik pikeun ngéléhkeun L, anu ahirna L bisa maot
Sanggeus kitu Light nyekel pungsi ganda salaku L jeung KIRA
Wammy House, panti asuhan pikeun barudak panerus L apaleun yén L geus maot
Roger pingpinan panti nugaskeun dua asuhanna anu miboga kapinteran siga L nyaéta Near jeung Mello pikeun néang saha anu maéhan L. Néar jeung Mello boga sipat anu béda, Néar mah leuwih tenang jeung apsip, sedengkeun Mello mah leuwih aktip jeung teu tenang
Néar nyieun tim ngaranna SPK (special Provision for Kira) nyaéta organisasi husus pikeun néwak KIRA
Sedengkeun Mello ngagabung jeung mafia
Najan duanana béda, tapi teu disangka-sangka idéntitas KIRA katut bukti konkrétna bisa dimeunangkeun, najan loba nu kudu dikorbankeun kaasup nyawa Mello sorangan
Ahir caritana, Light salaku L jeung KIRA maot ku Ryuk, shinigamina sorangan sabada ngaranna ditulis di "death note"
Wayang Beber nyaéta salah sahiji jenis wayang anu unik
Dingaranan Wayang beber téh alatan téhnik pintonanana kalayan ngabébér atawa ngagelar gambar-gambar dina gulungan keretas/kaén
Wayang beber mangrupa salah sahiji jenis wayang pangkolotna tina kira-kira 20-an jenis wayang dina kabudayaan Indonésia
Wayang Beber tumuwuh di Jawa Wétan ti saprak abad ka-15 nepi ka kiwari kalawan kaayaan anu ngaprihatinkeun alatan rék punah
Gelarna Wayang Beber Wonosari
KPA Kusumodilaga Sastromiruda nulis yén wayang beber mimiti dijieun ku Prabu Bratana ti Karajaan Majapahit dina taun1361
Sajarawan deungeun ngaranna WP
Goenevelt manggihan hiji warta di Cina taun1416 anu nétélakeun yén pamentasan Wayang Beber geus umum dipintonkeun di wewengkon Jawa Wétan
Sajarahwan séjén, Dr. Hazeu ngomong yén wayang beber aya sanggeus jelema mikawanoh pintonan bayangan
Asal-muasal kapustakaan séjén ti Kitab Centhini nyebutkeun yén Wayang beber mimiti mekar di Karajaan Kediri
Awalna digambar dina luhureun daun lontar anu bentukna leutik kalayan nyokot carita tina relief Candi Penatarandi Blitar Jawa Wétan
Dina mangsa pamaréntahan Raja Brawijaya pamungkas anu miboga putra R. Sungging Prabangkara nyieun hiji panyampurnaan wangun Wayang Beber tina daun lontar dirobah jadi dina keretas kalayan méré rupa-rupa kelir pakéan ku cet
Ku kituna dina mangsa ahir Karajaan Majapahit kaayaan wayang beber beuki rame
Saprak runtuhna karajaan Majapahit kalayan sengkala geni murub siniram jalma (1433/1511M), ku kituna Wayang Beber sarta kasenian séjénna dibawa ka Karajaan Demak
Dina mangsa Sultan Demak Syah Alam Akbar I masih ngawasa, Wayang Beber masih dipintonkeun, tapi sawaréh pamiluna nampik alatan aya penggambaran jelema sarta aya pemujaan ka barang atawa roh anu geus maot
Pikeun ngaleungitkeun gambaran anu kaambeu pamujaan ka déwa sarta ngaleungitkeun wujud gambar manusa, ku kituna para wali nyiptakeun wayang anu dicokot tina gambar jelema, sato anu distirilisasi sarta dijieun doyong
Sunan Bonang di Demak nyiptakeun Wayang Beber Gedog jeung carita Panji Asmorobangun jeung Dewi Sekartaji
Iringan musik anu dipaké nyaéta rebab, kendang, kenong sarta gong
Kamekaran satuluyna, para wali nyieun deui wayang purwa tina bahan kulit ku kituna ngabalukarkeun wayang beber leungit nepi ka jaman Karajaan Mataram
Saprak éta pisan, henteu matak olohok lamun sawatara dasa warsa tuluy wayang beber disangka geus punah
Tapi lalampahan wayang beber terus timbul tikerelep waktu nepi di Karaton Mangkunegaran Solo di mana ayana wayang beber masih dibéla
Tapi kitu duplikasi wayang beber anu dipigawé dibawa ka luar nagari
Rupa-rupa Wayang Beber
Salain Wayang Beber anu aya di Désa Karang Talun Kalurahan Kedompol Kacamatan Donoroko Kabupatén Pacitan, aya 1 set deui Wayang Beber anu asalna ti Désa Gelaran Kalurahan Bejiharjo Kacamatan Karangmojo (Wonosari) Kabupatén Gunung kidul D.I Yogyakarta
Wayang Beber anu aya di Wonosari Gunungkidul DI Yogyakarta miboga ngaran: Wayang Beber KYAI Remeng Mangunjaya, nu bogana nyaéta turunan ka tujuh ti Kyai Remeng Mangunjaya nyaéta Ki Supar
Arkeolog Drs.M.M ngajelaskeun yén Wayang Beber anu aya di Wonosari aya kira-kira dina jaman Raffles (1811-1816)
Wayang Beber Wonosari miboga kasaruaan jeung Wayang Beber Pacitan nyaéta bahan sarta carita wayang anu nyaritakeun dina Karajaan Kediri sarta Majapahit
satuluyna bédana deui Wayang Beber ieu téh dina eusi gambar anu ngan ngeusi inohong-inohong, sedengkeun kasang tukangna rada kurang pinuh sarta lobana gulungan ngan 4 gulungan (lembar)
Asal usul Wayang Beber Wonosari
Dina mangsa kajayaan Karajaan Pengging nu dipingpin Mas Karebet (Joko Tingkir) kungsi diayakeun pagelaran Wayang Beber minangka taktik pikeun ngéléhkeun satru
Sanggeus Mas Karebet maot, pusaka Wayang Beber dibikeun ka putrana anu ngaranna Mas Ngabehi Loring Pasar anu saterusna Wayang Beber dibawa ka Mataram
Kumaha Wayang Beber bisa jadi pusaka pikeun ngéléhkeun musuh
Dicaritakeun Karajaan Pengging miboga musuh nyaéta Ki Ageng Mangir
Mas Ngabehi Loring Pasar maréntahkeun Soponyono magelarkeun Wayang Beber bareng pesinden Kanjeng Ratu Pembayun minangka usaha sangkan Ki Ageng Mangir nempo pementasan Wayang Beber kalayan pesinden Kanjeng Ratu Pembayun sanajan sabenerna hal éta ngan tipu muslihat ti Mas Ngabehi Loring Pasar
Ki Ageng Mangir saterusna nyaksian pementasan Wayang Beber, nempo Kanjeng Ratu Pembayun anu geulis kawanti-wanti sarta masih ngora, satuluyna Ki Ageng Mangir kapincut sarta rék ngawinan Kanjeng Ratu Pembayun
Pamustunganana Ki Ageng Mangir sapuk ngikeut tali perkawinan jeung Kanjeng Ratu Pembayun
Sanggeus lumangsung kasapukan,satuluyna Ki Ageng Mangir sarta Kanjeng Ratu Pembayun nepungan Mas Ngabehi Loring Pasar, ayah Kanjeng Ratu Pembayun
Sanggeus nepi hareupeun sang raja, duannana méré sembah sujud, babarengan jeung Ki Ageng Mangir milu nyembah suku Mas Ngabehi Loring Pasar, kalayan gancang raja najong sirah Ki Ageng Mangir jeung batu Gilang ku kituna KI Ageng Mangir maot
Cok cang (cokcangan) nyaéta kawih paranti milang saméméh ulin ucing-ucingan
Cara maénna nyaéta budak nu kabilang, kudu nyabak budak nu teu kabilang, tuluy lalumpatan ngajauhan budak anu geus kabilang tadi, satuluyna kitu terus nepi ka kabéh budak beunang kacabak, aturannana teu meunang aya budak anu jauh-jauh teuing lumpatna, kudu sakurilingeun lapang atawa buruan imah tempat maranéhna ulin, teu kaci lamun aya nu jauh berarti budak éta kaluar maénna atawa gugur teu bisa ngiluan maén
atawa gugur teu bisa ngiluan maén deui nurutkeun kasapukan kabéh budak nu milu ulin dina éta kaulinan
Rakitanana kieu : &lt;poem&gt; "Cok cang si pencok si kacang" "Si niti anggolati" "Si togog montok."
&lt;/poem&gt; Rakitan kawih séjénna : &lt;poem&gt; "Cok cang si pendék si kacang" "Si niti anggolati" "Dog clo" "Bo lo nyon," atawa &lt;/poem&gt; &lt;poem&gt; "Cok cang si pendék si kacang" "Si niti anggolati" "Lameta déning si togog" "Montok."
Hompilah nyaéta kawih paranti milang saméméh prung maén ucing-ucingan
Cara ngalakukeunana barudak ngariung bari namprakkeun jeung nangkubkeun dampal leungeunna tuluy ngawih babarengan, saha budak anu teu sarua hasil hompilahna aya nu nangkub dampal leungeunna saurang, atawa nu nangkarak dampal leungeunna saurang berarti éta budak nu éléh jeung eméng kudu ngudag budak séjén nu sarua hasil hompilahna, tuluy nalika barudak lalumpatan ogé teu kaci jauh-jauh teuing lumpatna, lamun jauh nepi ka kaluar tina galur
jauh nepi ka kaluar tina galur lapangan atawa jauh ti buruan imah dianggap gugur atawa teu bisa miluan deui maén ucing-ucingan
Tuluy nalika maén ucing-ucingannana bisana disawatara tempat séjén mah sok aya hukuman atawa balesan pikeun budak nu éléh ku cara di cabak atawa dikélékéték nepi ka seuseurian malah aya budak nepi ka ngaompolan manéh banget ku tuluy-tuluyan dikélékéték diriung ku budak séjénna nu teu éléh
Kieu rakitan kawihna: &lt;poem&gt; "Hompilah hompimpah" "Alaihum gambréng."
Haseup nyaéta hasil pembakaran anu henteu sampurna ti bahan - bahan bakar nu tangtu
Ieu hartosna yén lamun lolobana ti bahan bakar anu pangumumna bisa kabeuleum sacara sampurna, lingkungan moal aya haseup
Lolobana ti bahan bakar ngandung karbon, hidrogén, oksigén, nitrogén, saeutik walirang, sarta kamungkinan ogé lebu mineral
Lamun bahan bakar ieu bisa kabeuleum sacara sampurna, hasil ahirna nyaéta karbondioksida, uap cai, sarta nitrogén leupas anu kabéhanana henteu picilakaeun
Lamun walirang aya, sajumlah leutik sulfur dioksida ogé baris dikaluarkeun, sarta nalika zat ieu napel kana hawa sarta uap cai, zat ieu jadi asam anu boga sipat ngarusak
Demi pembakaran anu sampurna, bahan bakar kudu miboga cukup hawa supaya lumangsung oksidasi anu lengkep dina suhu anu luhur
Kaayaan-kaayaan ieu hésé pikeun dihontal, utamana dina bahan - bahan bakar padat, sarta hasilna nyaéta haseup
Antrasit sarta batu arang bisa dibeuleum tanpa ngahasilkeun haseup alatan henteu ngandung zat anu gampang nguap
Tapi batu bara ngora bisa jadi busuk dina suhu anu rada rendah ku kituna gas-gas sarta bahan téh jadi bébas
Gas-gas sarta bahan éta ngagabung kalayan debu sarta lebu sarta ngahasilkeun haseup
Haseup pohara ngarusak
Haseup ngarusak kaséhatan, taneuh, sarta tutuwuhan
Di kota-kota industri, haseup bisa nurunkeun kakuatan sinar panonpoé, utamana sinar-sinar ultraviolet anu pohara penting pikeun kaséhatan
Lamun angin henteu nyebarkeun haseup éta, kamungkinan kota-kota industri baris miboga pepedut-pepedut haseup saban poé
Sabenerna, di tempat lumangsungna pepedut anu haseupan éta, angka kematian mindeng jadi naék alatan panyakit paru-paru sarta jantung
Durukan kai mereun cara pangkolotna pikeun pemanasan sarta masak, sarta geus dipaké ku manusa salila puluhan rébu taun
Pembakaran biomassa, kawas kai, kokotor sato sarta sésa pepelakan, masih dipaké pikeun masak sarta pemanasan ti populasi global, utamana di nagara-nagara nu kurang berkembang
Dina dunya industri, sarta di nagara-nagara kalayan iklim usum tiis, kai sarta biomasa séjénna loba dipaké pikeun produksi panas ku potongan kai di padumukan, kompor sarta perapian
Haseup ka tutuwuhan akibatna pohara picilakaeun
Haseup pacampur jeung "pernapasan" tutuwuhan sarta nutupan cahaya panonpoé anu diperlukeun éta
Remen ogé, asam dina haseup ngarusak tutuwuhan sacara langsung
Kiwari, loba kota ngayakeun kampanyeu-kampanyeu sacara aktip pikeun ngurangan haseup atawa pikeun nyegahna supaya henteu ngabalukarkeun karuksakan
Kelom Geulis, salah sahiji alas suku awewe nu dijieun tina kai sarta kulit
Di bagian kénca sarta katuhu alas suku anu dijieun tina kai dihias ku pola pilin anu ganda atawa alur tutuwuhan paku sarta dibéré cét sangkan katingali hérang
Di bagian kulit atawa bagian luhurna dihiasan ku pola kekembangan
Bagian hareup ukuranana antara 2½ cm-3 cm, di bagian tukang antara 4–5 cm
Antara taun 1950-1952 para mojang ngarasa gumbira sarta reueus maké kelom geulis anu dawam maranéhanana maké kelom dina kasempetan indit-inditan atawa pésta
Kelom geulis anu kasohor dina waktu éta jieunan Tasikmalaya
Pasanganna jeung lawon (sinjang) sarta Kabaya Bandung
Pola lawonna téh mega mendung atawa rereng
Istilah kelom asalna ti basa Walanda "klompen" anu hartina sendal anu dijieun tina kai, sedengkeun "geulis" asalna ti basa Sunda, dicokot tina wangunna anu éndah sarta nambahan katempo geulis pamakéna
Toko kelom geulis diadegkeun ku Thio Keng Siang saprak taun 1942 di Chinese Voorstart (Jalan Pecinan nu heubeul) sarta ayeuna di Jalan Cihampelas
Kecap Keng dina ngaran toko dicokot ti ngaran tengah pangadegna
Sanajan kelom di pasaran keur turun saprak taun 1960an , kelom geulis henteu eureun kitu waé, komo ayeuna mimiti dipikaresep deui, hususna minangka kenang-kenangan barang seni, alatan rarancang sarta wangun wanda hiasna disaluyukeun kalayan kamekaran dunya dina pola-pola sendal
Komo kelom geulis dipilih ti bahan kai nu kualitasna hadé kawas Mahoni, Jamuju, sarta Kidamar sangkan tahan lila
Purba Sari Ayu Wangi dina carita pantun "Lutung Kasarung" mangrupa palaku utama wanoja, putri bungsu "Prabu Tapa Ageung" jeung permaisurina "Nitisuari" ti karajaan Pasir Batang Anu Girang
Sanajan carita ieu terkenalna ku ngaran Lutung Kasarung, tapi sosok Guru Minda anu saterusna ngajanggélék jadi lutung, lain palaku utamana
Guru Minda anyar mecenghul dina carita sanggeus Purba Sari ngalaman kateuadilan ti kakana sorangan Purba Rarang
Anu nalangsa ku teu adilna jeung ahli patapa lain satria siga Mundinglaya Dikusumah, tapi hiji putri nyaéta Purba Sari Ayu Wangi
Sifat-sifat Putri dina Carita Pantun
Purba Sari mangrupa tokoh anu idéal: putri anu sabar darana, tahan disangsara, tara bahula ka sakoloteun bari teu weléh percaya yén bebeneran bakal unggul, yén nu hak bakal ngadeg
Tapi yén Purba Sari gé jalma, nu mibanda kangeunah jeung kateungeunah, nu boga rasa geuneuk maleukmeuk neundeun geuleuh jeung katugeunah
Dina ngalukiskeun sifat-sifat putri, sang juru pantun ngomong: "Semu ratu sorot ménak" "bulu bitis muri-muril" "tetenger jadian kuring;" "tetenger jadian taun;" "sangauang dina tarang " "tetenger jadian kuras;" "puterkurung dina irung" "tetenger terah wong agung;" "tapak jalak dina létah" "tetenger bisa maréntah;" "taktak taraju jawaeun" "geulis ti nitis ngajadi;" "jalma lenjang ti pangpangna" "geulis datang kanu lahir" "terus kalangit ping pitu" "parat ka congkar
kalangit ping pitu" "parat ka congkar buana" "komarana mancur ka langit."
Dina lukisan éta kasampak yén kageulisan Purba Sari lain ngan ukur kageulisan lahir tapi rohani ogé
Kitu deui Purba Sari lain ngan ukur rohani na waé anu geulis tapi nepika jasmanina ogé
Kageulisan éta sérabna teu ngan nepika jalma-jalma di Buana Panca Tengah (dunia) wungkul, tapi tembus ogé nepika langit katujuh
Anu menarik dina carita pantun, yén kageulisan Purba Sari disebutkeun sarua jeung Kageulisan Sunan Ambu Jigana kageulisan Purba Sari jeung Sunan Ambu lain hiji hal nu teu dihaja
Tapi Purba Sari geus di tetepkeun ku Prabu Tapa Ageung salaku pawaris tahta karajaan Pasir Batang anu Girang, lantaran baginda nempo nilai-nilai rohani anu di piboga ku putri bungsuna éta
Cingcau atawa Hanzi: 仙草, pinyin: xiancao nyaéta jél sarupa ager
Cingcau mangrupa olahan tina daun daun camcauh
Gel nagbentuk lantaran daun tutuwuhan éta ngandung karbohidrat anu bisa niket molékul-molékul cai
Cara nyieun És Cingcau Héjo
Siapkeun daun cingcau 40 lembar, kumbah nepi ka bersih
Tuluy sipakeun cai asak 300 ml
Sambel Cibiuk nyaéta salah sahiji jijis sambel anu asalna ti daérah Cibiuk anu ayeuna jadi kacamatan antara daérah Leuwi Goong-Limbangan Kabupatén Garut
Ieu sambel téh geus kajojo kamamana malah sohorna téh lain waé di Garut, tapi geus nepi ka Jakarta, Bandung jeung Bali.Malah réa mitosna
Cenah, sanajan sakumaha ladana ogé sambel cibiuk mah moal matak nyeri beuteung
Jaman baheula, sambel ieu dijieun pikeun nyuguhan sémah gedé atawa pejabat jeung masarakat Cibiuk
Tapi, ku kamajuan jaman ahirna resep sambel Cibiuk kaluar tina "kandangna"
Anu nyiptakeun sambel cibiuk téh Eyang Fatimah dina abad ka-18
Anjeunna téh salah saurang tokoh wanoja anu nyebarkeun Islam di deérah Garut
Malah nepi ka kiwari gé makamna nu aya di suku Gunung Haruman, anu ngahiji jeung komplék makam Syéh Jafar Sidik, dianggap karamat sarta sok dijarugjug ku nu jarah
Lantaran tadina nyebar di lingkungan ulama, teu sagawayah jalma bisa nyieun sambel cibiuk
Lantaran éta, sambel cibiuk téh awalna mah nyebar di lingkungan tokoh agama jeung ulama Cibiuk baé
Sambel Cibiuk ieu miboga bébéda jeung sambel-sambel séjénna
Sajaba ti dijieun tina tomat héjo, surawung, céngék jeung bumbu séjénna nu ngabalukarkeun sambel ieu lada tapi teu matak panas beuteung
Hal ieu sabenerna nu ngabalukarkeun sambel nu mimitina dijieun di kacamatan Cibiuk ieu kawentar nepi ka réstoran-réstoran di Jakarta jeung Bandung ogé nyadiakeun sambel ieu dina menu masakanana
Cara nyieun Sambel Cibiuk
Sambel cibiuk téh aya dua rupa, nyaéta sambel cibiuk beureum jeung héjo
Anu beureum bahan-bahanna di antarana: tomat beureum, cabé beureum, surawung, gula, uyah, bawang bodas, bawang beureum, jeung cikur
Sedengkeun anu héjo bahanna di antarana tomat héjo, céngék nu haréjo kénéh, surawung, gula, uyah, bawang bodas, bawang beureum, jeung cikur
Sakapeung sok ditambahan ku tarasi
Diréndosna tara nepi ka lembut, diantep tingguruntul baé diné coét batu
Tapi anu matak jadi kani'matan dina sambel cibiuk mah cenah soal saha anu nyieunna
Malah sawaréh béja mah nyebutkeun aya jampéna
" Radén Yogaswara dina romanna Mantri Jero diciptakeun ku Radén Méméd Sastrahadiprawira (1897-1932) lahir dina wengkuan menak Sunda
Dipati Ukur nyaéta tokoh dina sejarah Sunda anu geus narik sakitu lobana panulis pikeun nyaritakeun riwayatna, sanajan unggal panulis miboga motif anu béda-béda
Geus lila dina abad ka-17, sababaraha puluh taun sanggeus manéhna maot, jalma nulis riwayat dipati Ukur
Dipati Ukur (ngaran sabenerna teu diwanoh sarta aya béda vérsi ngeunaan hal ieu) nyaéta bupati Tanah Ukur
Dina mimiti abad ka-17, tanah Sunda aya dina jajahan Mataram minangka alatan politik perluasan wilayah anu dijalankeun ku Sultan Agung (1613-1645)
Tujuan Sultan Agung nyaéta rék ngahijikeun Pulau Jawa, anu hartina rék ngawasa sakumna pulo Jawa
Sawaréh cita-cita geus dilaksanakeun, tinggal Banten anu can ditalukkeun sabab kahalang ku ayana Kompeni di Batavia
Dipati Ukur salaku wedana para bupati di daérah Priangan diparéntah pikeun mantuan nyerang pasukan Mataram ka Jakarta
Ku kituna Dipati Ukur ngerahkeun pasukana sarta dipingpin ku sorangan
Numutkeun perjanjiana jeung komandan pertempuran Tumenggung Bahureksa, ku kituna pasukan Dipati Ukur nungguan di Karawang
Alatan Dipati Ukur nyerang tiheula sarta teu nungguan pasukan Tumenggung Barureksa, pasukana anu jumlahna sapuluh rebu prajurit gagal
Saterusna Tumenggung Barureksa ngalaporkeun kajadian ieu ka Sultan Agung, Dipati Ukur sorangan nyadar yén manéhna bakal meunang hukuman ti Sultan Agung alatan éta manéhna ngajak para umbul Sunda pikeun ngaberontak ka Mataram
Tapi ajakanana éta henteu meunang pangbagéa ti para umbul, komo Ngabéhi Wirawangsa (umbul Sukakerta), Ngabéhi Samahita (umbul Sindangkasih), [[Ngabéhi Astramanggala (umbul Cihaurbeuti), sarta [[Uyang]] (Ewing) Sarana (umbul Indihiang), ngalaporkeun niat berontak Dipati Ukur ka Sultan Mataram
Tuluy kaopat umbul menang anugerah ti Sultan Mataram (sanggeus Dipati Ukur ditewak, tilu di antarana dijadikeun bupati di [[Sukapura]], [[Parakanmuncang]], sarta [[Bandung]])
Sultan Agung maréntah ka Tumenggung Bahureksa pikeun newak Dipati Ukur, kaopat umbul dijadikeun petunjuk jalan
Dipati Ukur ngawangun [[bénténg]] di [[Gunung Pongporang]], anu kedudukana stratégis, ku kituna serangan kahiji bisa digagalkan
Tuluy sataun ka hareup bénténg Gunung Pongporang ditembus, Dipati Ukur sarta pengikutna mundur ka [[Gunung Lumbung]], tuluy mundur deui ka [[Bumbang]] ti dinya manéhna ngirimkeun utusan ka ka Sultan Banten, pikeun menta pitulung alatan Sultan Banten keur sibuk ngalawan kompeni di Jakarta, paménta éta henteu dilakonan
Sanggeus dua satengah taun perang, Tumenggung Bahureksa junun néwak Dipati Ukur anu ceuk salah sahiji vérsi nu nyerahkeun diri lain Dipati Ukur melainkan hambana nu satia nu beungeutna jiga Dipati Ukur, tuluy sakabéh pengikut Dipati Ukur dibawa ka Mataram
Sarebu pengikut lalaki dipenggal, dibeuleum, digodog, sarta ditumbuk, sedengkeun pengikut awéwéna dijadikeun selir para [[priyayi]]
Dipati Ukur mangrupa jelema ku sarupaning mitos sarta legenda tanpa ayana kajelasan sajarahna
Tapi, nurutkeun salah sahiji sumber, lantaran euweuh kejelasan sajarah ngeunaan Dipati Ukur ku sabab Dipati Ukur mangrupa salah sahiji jalma anu pang ditéanganana ku Mataram, ku alatan éta rahayat jadi sieun pikeun nyaritakeun carita Dipati Ukur sabenerna
Inohong sajarah anu jadi Bupati Ukur sarta [[Bupati Wedana Parahiangan]] sarta milu narajang dayeuh [[Batawi]] (batavia, Jakarta) dina taun 1628
Numutkeun asal tradisi, ngaran mimitina [[Pangeran Cahyana]] nyaéta putera [[Sunan Cahya Luhur]], cicit [[Sunan Jambu Karang]] anu ngawasa di wewengkon [[Banyumas]]
Minangka bawahan [[Susuhunan Mataram]], manéhna ditempatkeun di wewengkon Ukur anu cikénéh dikawasa ku Mataram (1620)
Di dieu manéhna nikah jeung [[Nyai Gedeng Ukur]], puteri bupati Ukur [[Dipati Agung]] atawa cicit [[Raja Pakuan Pajajaran]]
Jadi bupati Ukur ngagantikeun mitohana anu wafat sarta ku Susuhunan Mataram diangkat jadi bupati wedana [[Parahiangan]] taun 1625, ngagantikeun bupati Sumedang [[Rangga Gempol]] (1620-1625)
Nalika soldadu Mataram narajang Batavia pikeun ngusir [[kompeni]] (1628), di barengan pasukanana saloba 4000-4500 jelema dina pengepungan dayeuh éta
Sakabéh pangepungan dayeuh éta gagal ku kituna pasukan lulugu Dipati Ukur balik ka wewengkon maranéhanana
Saprak harita Ukur bersikap ngalaan diri ti ikatan jeung Mataram, nguatkeun pertahanan didaerahna (1629), sarta nyayogikeun sawaréh rahayatna pikeun ngungsi ka wewengkon palebah kulon di Batavia sarta [[Banten]]
Susuhunan Mataram dua kali ngirim pasukan sacara gegedéan pikeun numpes pemberontakan Dipati Ukur (1630-1632)
Dipati Ukur junun nahan serangan kahiji soldadu Mataram (1630), tapi serangan kadua (1632) teu kawasa deui ditahan ku kituna puseur pertahanana di [[Gunung Lumbung]] ancur sarta sajumlah rahayat Ukur tiwas sarta ditéwak tuluy dibawa ka Mataram minangka tawanan
Pamustunganana mayat dipati ukur sorangan diungkabkeun dina asal anu béda
Anu kahiji, yén manéhna milu di téwak, saterusna dihukum mati di Mataram sarta ceuk anu séjén yén manéhna bisa moloskeun diri, saterusna nyamar minangka [[rahayat dawam]]
Nepi ka ayeuna aya sawatara tempat di Bandung anu dipercaya masarakat minangka kuburan Dipati Ukur, kawas di [[Ujungberung]], [[Ciparay]], [[Banjaran]], digigireun / sabeulah patilasan anu nyambung jeung Dipati Ukur, kawas [[Cibodas]] (Lembang), [[Cililin]], [[Gunung Lumbung]]
Abdullah Gymnastiar leuwih dipikawanoh Aa Gym () nyaéta pamingpin Pasantren Daarut Tauhid (DT)
Cikal ti opat duduluran ieu, babar ka dunya kalayan ngaran Yan Gymnastiar, di Bandung
Awalna Aa' Gym teu kungsi mikir baris jadi dai
Kahirupan anu dilakonan sarua waé jeung rumaja umumna
Tapi, hiji kajadian penting dina hirupna, anu saterusna ngarobah sagalana
Aa' Gym kainspirasi ku almarhum adina, Agung
Cacak dina kaayaan lumpuh, adina tetep tékad ngabéréskeun kuliah di Fakultas Ékonomi Universitas Padjadjaran
Hasilna, sacara gunta-ganti, Aa gym babarengan jeung adina anu séjén, nungtun Agung ka kampus
Anjeunna nyaéta saurang Muslim anu modérn
Manéhna nu ngarojong ageman abad ke-21 anu ngalengkepan sarta ngaronjatkeun mangpaat ti téknologi
Talatah-talatah dakwahna ngeunaan dina ngadalikeun diri, haté nurani, toléransi, sarta keteguhan iman
Aa Gym sarta pasantrénna téh mangrupa fénomena
Nu dimimitian tina usaha perékonomian sarta pangajian rutin, nu dirintis babarengan jeung babaturanna dina taun 1987, ayeuna ngajanggélék jadi pasantrén anu béda jeung nu sejénna sarta kagiatan perékonomian jeung atikan nu sibuk
Gedong nu opat lanté dimangpaatkeun pikeun kantor 20-an unit usaha DT, di taun 2000 omsétna geus ngahontal 8 miliyar rupiah
Aa gym sarta Pasantrén DT-na terus ngaléngkah
Léngkah satuluyna nyaéta ngamekarkeun sababaraha cabang DT di wewengkon séjén
Ngaran Aa Gym ogé beuki kasohor, sawatara di acara média éléktronik, radio, sarta seminar-seminar anu ménta Aa Gym pikeun nu ngeusi acara
Da'i sarta pangasuh Pasantrén Daarut Tauhiid (DT); nu ngokolakeun unit bisnis DT, nyaéta PT Berkah Serumpun (BS), usahana ngawengku kana ngokolakeun taksi, jasa transportasi, jasa kontruksi, SPBU, cai mineral; PT Manajemen Qolbunsalim (MQ), usahana ngawengku percetakan, sarta rékaman, nyéwakeun sound system, karajinan Islami, travel, penerbitan, kafé, warnét, wartél, Sanggar Busana Darunnisa, sarta klinik; Kopontren DT, usahana ngawengku Lembaga Keuangan Syariah, Super Mini Market DT,
Keuangan Syariah, Super Mini Market DT, Cottage Daarul Jannah, pamasok Pelumas, sarta béngkél Motor DT; Yayasan DT ushana ngawengku lembaga atikan, Bisnis Center sarta Informasi PPMDT (Persaudaraan Pengusaha Muslim DT), Santri Agrobisnis; Asuransi Takaful; PT Perkakas DT, usahana ngawengku nu nyadiakeun komponén spare part, plastik, fiber, métal, sarta alat kontruksi
Minangka jadi dai, Aa' Gym mibanda sawatara kalangenan anu teu sawajarna pikeun ukuran jalma anu turun di widang kaagamaan
Sebut waé, teuleum, némbak, terjun payung, nembang lagu country, resep ka motor gedé, tumpak kuda, sarta jadi pilot
Pikeun sagudang kelangenan anu teu dawam ieu, Aa' Gym miboga udagan husus
Anjeunna ngajadikeun kalangenanna minangka objek da'wah
Baris leuwih gampang nepikeun da'wah, lamun gaul di lingkungan kasebut
Bari ngalakonan kalangenan, da'wah katepikeun ogé
Épilépsi nyaéta ayana muatan listrik anu kaleuleuwihi jeung ngadadak nepi ka prosés narima jeung ngirim impuls tina uteuk kana bagian-bagian awak lianna kaganggu
Istilah épilépsi sarua jeung ayan
Umumna épilépsi dilantarankeun ku karuksakan uteuk nalika prosés ngalahirkeun, kungsi ngalaman cidera dina sirah, kungsi katarajangradang uteuk, kungsi katarajang tumor uteuk, aya kelainan pembuluh darah dina uteuk, ayana getih atawa nanah anu ngadagleg (beku) dina uteuk, ayana gangguan métabolismeu awak, jeung nginum inuman anu ngandung alkohol
Teu kanyahon sacara jelas sabab-musabab épilépsi anu kaalaman ku orok
salah sahiji cara anu dianjurkeun ku dokter nyaéta merhatikeun gerakan-gerakan orok nalika lahir
Kolot sawadina waspada lamun sering ningali orok milampah gerakan-gerakan anu anéh tur dibalikan- deui dibalikan deui (diulang-ulang) atawa mindeng katingali reuwaseun tanpa sabab anu jelas, bari reuwasna téh sababaraha kali
Panyakit épilépsi lain panyakit turunan , tapi nu mawa sipat panyakit ieu bisa diturunkeun ka turunan saterusna
Biasana jalma anu ngalaman serangan épilépsi bakal ngalaman kejang-kejang, tur tina bahamna kaluar
Serangan panyakit épilépsi kacida gancangna
Ngubaran jeung Nyegah Épilépsi
Lamun aya anu kaserang épilépsi, ulah ngasupkeun barang-barang naon waé ogé kana bahamna, huntuna anu rapet balem ulah dipaksa sina calangap, ulah nahan gerakan kejangna, ulah digolérkeun dina tempat saré
Alesanana lantaran: Aya sababaraha hal anu bisa dipilampah nalika hiji jalma kaserang épilépsi: Ngubaran épilépsi mibutuh kasabaran jeung waktu anu lila
euweuh serangan kejang dina dangka saminggu atawa dua minggu lain hartina cageur, ku lantaran kitu, sanajan henteu kejang ogé ngnum ubar mah kudu tuluy sacara rutin
Ngeuyeuk Seureuh nyaéta salah sahiji upacara nu dilaksanakeun sapoé saméméh prung diistrénan, pangantén awéwé didangdanan, halisna dikerik sangkan bérésih
Anu ngahiasna nyaéta hiji jalma ahli dina widang huas-hias anu dingaranan tukang hias Étimologi
Ngeuyeuk téh robahna kecap tina ngaheuyeuk nu hartina nguntun kantéh
Ari seureuh téh tutuwuhan nu loba gunana, hususna keur wanoja
Matak Ngeuyeuk Seureuh téh kagiatanana ngarangkep-rangkepkeun daun seureuh tangkayan tuluy digulungkeun jeung ditalian ku kantéh beureum
Malah aya kabiasaan baheula, lamun jajaka ngungkabkeun rasa katresna ka wanoja hég dibales ku seureuh salambar ditalian ku kantéh beureum, éta téh tangarana katresna jajaka ditarima ku wanoja
Prakprakan Ngeuyeuk Seureuh
Dina waktu nu geus ditangtukeun di rohangan tengah diamparkeun kaén sarung poléng atawa "kasang-jinem",di luhurna diteundeun baki anu eusina seureuh nu masih kénéh aya gagangan anu geus disusun, kapur seureuh sababaraha bungkus, gambir sababaraha siki, bako sababaraha hiji, jambé sababaraha hiji anu geus dikacip
Biasana éta kabéh dibawa ku lalaki nalika seserahan.Digigireunana aya hiji lampu cémpor anu tujuh sumbuna, maké minyak kalapa
Sanajan tibeurang tapi angger éta lampu dipasang
Lian ti éta aya ogé bokor anu eusina béas dicampurkeun jeung "kunir" anu geus disiksikan jeung duit récéh
Sangu ketan nyaéta béas ketan anu disangukeun
Kagiatan nyieunna disebut nyagu ketan
Ieu sangu ketan béda teu kawas sangu biasa nu ilahar didahar pikeun konsumsieun sapopoé, lantaran tékstur na nu liket, mu dikeupeul matak cepel kana leungeun
Sangu ketan jarang disangukeun pikeun dahareun sapopoé, biasana disangukeun té pikeun nyieun kadaharan sarupaning kukuéhan jeung sajabana Kayaning lemper, wajit, peuyeum ketan, dodol ketan hideung, bubur ketan hideung, jeung saterusna ti éta
Huap lingkung nyaéta tata cara pangantén silih huapan di lingkung ku babarayaaan nalika pabetot-betot bakakak .Huap lingkung hartina silih huapan sabari leungeun masing-masing pangantén ngaléng kana beuheung pasanganana
ku sabab silih huapan éta jadi ieu upacara disebut huap lingkung.Huap lingkung miboga tujuan pikeun ngaleungitkeun rasa kaéra antara pangantén sabada diistrénan sah jadi salaki pamajikan
Salaku salaki pamajikan kudu bisa silih méré jeung silih ngalengkepan lamun dina paribasana mah ka cai jadi saleuwi ka darat jadi salebak.Huap lingkung dilakonan sabada pangantén aya di jero imah, mangrupa tuluyan sabada upacara buka pintu di jero imahna pangantén awéwé biasana di tengah imah atawa di rohangan tengah .Nalika upacara huap lingkung pingpinanna nyaéta saurang juru kawih lalaki sakaligus anu mungkas rangkéyan upacara
lalaki sakaligus anu mungkas rangkéyan upacara anu dilakonan poé éta.Anapon pihak-pihak anu kalibet dina upacara ieu sarua jeung pihak-pihak anu kalibet nalika upacara sungkem, sawér, nincak endog, jeung buka pintu nyaéta kawatesanan ti pihak kulawarga jeung baraya deukeut ti dua kulawarga pangantén.Lian ti perangkat acara anu geus ditataan tadi, dina upacara ieu aya kalengkepan anu kudu aya nyaéta bakakak hayam, sangu konéng,jeung cai nginum.Kadaharan
bakakak hayam, sangu konéng,jeung cai nginum.Kadaharan pikeun huap lingkung numutkeun kabiasaan disadiakeun ku pangantén awéwé, salaku asakan mimiti pikeun salakina sabada sah jadi salaki pamajikan.Hal ieu miboga harti yén ti mimiti harita para sepuh ti dua beulah pihak moal nguruskeun deui, moal méré dahar deui sakumaha anu lazim saméméhna